CELEX: 32011R1203
Language: lt
Date: 2011-11-18 00:00:00
Title: 2011 m. lapkričio 18 d. Komisijos įgyvendinimo reglamentas (ES) Nr. 1203/2011 dėl tam tikrų prekių klasifikavimo Kombinuotojoje nomenklatūroje

23.11.2011   
            
            
               LT
            
            
               Europos Sąjungos oficialusis leidinys
            
            
               L 305/12
            
         KOMISIJOS ĮGYVENDINIMO REGLAMENTAS (ES) Nr. 1203/2011
   2011 m. lapkričio 18 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;
            
         
               (4)
            
            
               tikslinga numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 18 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Mažmeninei prekybai skirtas rinkinys, kurį sudaro:
                  
                     
                        —
                        A aparatas. Belaidis garso / vaizdo (televizinių) signalų siųstuvas su įmontuotu belaidžiu imtuvu nuotolinio valdymo radijo signalams priimti, infraraudonųjų signalų siųstuvu ir dviem atskiromis antenomis; ir
                  
                     
                        —
                        B aparatas. Belaidis garso / vaizdo (televizinių) signalų imtuvas su įmontuotu belaidžiu siųstuvu nuotolinio valdymo radijo signalams siųsti, infraraudonųjų signalų imtuvu ir dviem atskiromis antenomis.
                  Rinkinys skirtas garso / vaizdo signalui, priimtam iš išorinio šaltinio, kaip antai palydovinio imtuvo ar universaliųjų skaitmeninių diskų (DVD) grotuvo, prijungto prie A aparato, perduoti iki 400 m atstumu į kitą garso / vaizdo aparatą, kaip antai monitorių ar televizorių, prijungtą prie B aparato.
                  Iš A aparato į B aparatą 2,4 GHz dažniu perduodami garso / vaizdo signalai yra televiziniai signalai.
                  Iš B aparato į A aparatą 433 MHz dažniu perduodami signalai sužadinami naudojantis infraraudonųjų spindulių nuotolinio valdymo pultu. Šie signalai veikia nepriklausomai nuo garso / vaizdo signalų perdavimo.
                  Nuotolinio valdymo pultas naudojamas ir prijungtam prie garso / vaizdo signalų siųstuvo (A aparato) išoriniam šaltiniui valdyti.
                  
                      (1) Žr. paveikslėlį.
               
               
                  8528 71 99
               
               
                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8528, 8528 71 ir 8528 71 99 atitinkančiais prekių aprašymais.
                  A aparato pagrindinė funkcija yra garso / vaizdo (televizinių) signalų perdavimas, kaip apibrėžta 8525 pozicijos aprašyme (žr. XVI skyriaus 3 pastabą).
                  B aparato pagrindinė funkcija yra televizinių signalų priėmimas, kaip apibrėžta 8528 pozicijos aprašyme. Iš nuotolinio valdymo pulto priimtų signalų perdavimas yra antrinio pobūdžio (žr. XVI skyriaus 3 pastabą).
                  Įvertinus A aparato ir B aparato vykdomas funkcijas, rinkinys laikytinas skirtu televiziniams signalams perduoti ir priimti.
                  Gaminys yra rinkinys, apibrėžtas 3 bendrosios aiškinimo taisyklės b punkte, kurį sudaro prie 8525 pozicijos priskiriamas perdavimo aparatas ir prie 8528 pozicijos priskiriamas televizinių signalų priėmimo aparatas. Nė viena sudėtinė dalis nenulemia rinkinio esminio požymio, todėl jis neklasifikuotinas pagal 3 bendrosios aiškinimo taisyklės b punktą.
                  Kadangi rinkinys neklasifikuotinas pagal 3 bendrosios aiškinimo taisyklės a arba b punktus, jis klasifikuotinas pagal 3 bendrosios aiškinimo taisyklės c punktą kaip kita televizinio signalo priėmimo aparatūra, neskirta tam, kad būtų įmontuotas vaizduoklis arba ekranas, priskiriant KN kodą 8528 71 99.
               
            
         
      
                  
                     
               
               
                  
                     
               
            
         (1)  Paveikslėlis skirtas tik informacijai.